|  |
| --- |
| **Licenčné a technické podmienky noriem objednávaných v elektronickej verzii** |
| **Technické a licenčné podmienky objednaných noriem v elektronickej verzii, platné od 1. 3. 2011:**  Normy STN v elektronickom formáte je možné objednať iba cez náš [**portál noriem**](http://www.sutn.sk/eshop/public/search.aspx). Iné formy objednávok (napr. fax, e-mail) neakceptujeme.  STN vo formáte PDF poskytujeme v troch formách:   1. **na čítanie** (bez možnosti tlače, prenosu textu alebo obrázkov), 2. **na čítanie, s možnosťou prenosu textu alebo obrázkov bez možnosti tlače** (možnosť prenosu textu nie je v niektorých STN možná, v takom prípade je možné text prenášať len ako grafiku), 3. **s možnosťou tlače, prenosom textu alebo obrázkov** (možnosť prenosu textu nie je v niektorých STN možná, v takom prípade je možné text prenášať len ako grafiku).   Systém umožňuje sprístupnenie noriem v elektronickom formáte PDF troma spôsobmi:   * stiahnuť (download), * doručiť na CD, * online prístup.   Prístup k normám je možný až po zaplatení. V prípade zaplatenia kreditnou/platobnou kartou je norma k dispozícií na stiahnutie po úspešnom uskutočnení platby. Používateľ musí dokončiť celú transakciu a po úhrade sa kliknutím z portálu Cardpay dostať naspäť na stránku [**https://normy.unms.sk/**](https://normy.unms.sk/).  Na prehliadanie súborov PDF vyžaduje poskytovateľ použitie bezplatného softvéru [**Adobe Reader**](http://www.adobe.sk) CZ/SK/EN verzia 8, 9, 10, 11, DC  a inštaláciu  modulu (plug-in) firmy File Open. Podporovaný operačný systém je MS Windows 7/8/10. Potrebný software je možné stiahnuť zo servera poskytovateľa alebo priamo zo [**stránky výrobcu plug-inu**](http://plugin.fileopen.com/all.aspx). Pod operačnými systémami Windows XP / 2000 / nie je možné normy otvárať.  Podľa zakúpenej licencie je povolené používať súbor PDF len na takom počte PC, pre aký si používateľ licenciu zakúpil (licencie na konkrétne počítače pre 1 PC, do 5 PC, do 10 PC, do 20 PC, do 50 PC, nad 50 PC).  V prípade licencie s možnosťou tlače je povolený počet výtlačkov zhodný s počtom licencovaných PC. Za prístup s tlačou sa považuje možnosť jedného jednostranného vytlačenia celej normy v jednej tlačovej dávke pre 1 prístup, pričom pri spustení tlače sa počítajú úplné aj neúplné výtlačky. Duplexná tlač nie je podporovaná na všetkých typoch tlačiarní.  V prípade licencie pre 1 prístup má užívateľ právo mať k dispozícií jeden záložný počítač, pričom nesmie súčasne normy používať na hlavnom a záložnom počítači.  Na ochranu súborov PDF sú použité technické prvky, ktoré zabraňujú neoprávnenému prístupu k norme. Používateľ môže pomocou programu Adobe Reader otvárať stiahnuté súbory len na svojom lokálnom počítači (pod pojmom lokálny počítač sa rozumie pracovná stanica na ktorej sa priamo otvárajú súbory PDF, a ktorá neposkytuje sieťovú službu súbežného prístupu z viacerých počítačov). Pri prvom otvorení normy vyžaduje systém ochrany prístup objednávateľa resp. používateľov na internet. Otvorením PDF na príslušnom počítači sa tento zaeviduje do systému STN-online. Ďalšie počítače nad rámec objednaných licencií už systém následne neakceptuje.  Súbory po prvom otvorení v on-line režime je možné následne otvárať aj v off-line režime. Výraz on-line režim znamená, že počítač pri otvorení normy je pripojený na internet. Výraz off-line režim znamená, že počítač používateľa nie je v danom okamihu pripojený na sieť, resp. internet a nie je pre neho dostupný server poskytovateľa.  Používateľ nesmie vykonávať žiadne činnosti, ktorými by odstránil ochranné prvky v súbore PDF. Rovnako nesmie vykonávať žiadne činnosti, ktorými by  súbor PDF dešifroval alebo iné činnosti, ktoré by narušili systém a jeho ochranu. Prístupové údaje je povinný uchovávať bezpečným spôsobom a nesmie ich odovzdať inej osobe.   Ak používateľ zmení hardvér, programové vybavenie alebo nastavenie počítača a počítač sa musí nanovo zaregistrovať v systéme STN-online, požiada používateľ e-mailom na adrese: [**shop\_pdf@normoff.gov.sk**](mailto:shop_pdf@normoff.gov.sk) o odblokovanie registrovaného počítača v systéme. Poskytovateľ následne uvoľní záznam v systéme najneskôr do troch pracovných dní. Používateľ potom môže nanovo zaregistrovať svoj počítač v systéme STN-online. |