**SYSTÉM USPORIADANIA TECHNICKÝCH NORIEM**

Normy sú usporiadané systematický podľa šesťmiestneho číslovania. Šesťmiestne číslo značí:

|  |  |  |
| --- | --- | --- |
| Trieda | Skupina | Číslo v skupine |

1. **Označenie normy**

Označenie normy sa skladá zo značky STN (u predbežných noriem STN P), šesťmiestneho čísla a z čísla časti (uvádzaného za pomlčkou) v prípade, že norma je rozdelená do samostatných častí- alebo zo značky STN (u predbežných noriem STN P) a značky medzinárodnej, alebo európskej normy, jej čísla a z čísla časti v prípade, že medzinárodná alebo európska norma je rozdelená do samostatných častí.

1. **Triediaci znak**

Triediaci znak je vyjadrený šesťmiestnym číslom, ktoré sa uvádza, ak súčasťou označenia je číslo medzinárodnej alebo európskej normy. Je uvedený v zátvorke.

1. **Názov normy**

Názov je v slovenskom a anglickom jazyku.

1. **Označenie zhodnosti s medzinárodnou alebo európskou normou**

Stupeň zhodnosti STN s medzinárodnou alebo európskou normou je uvedený v zátvorke pod názvom normy a je vyjadrený skratkami idt, t. j. identická; neq, t. j. neekvivalentná; mod, t. j. modifikovaná.

1. **Dátum vydania**

Pri normách je uvedený dátum vydania (mesiac, rok), ktorý je zároveň dátumom začiatku platnosti normy. Termín Platfod informuje o dátume začiatku platnosti normy (mesiac, rok) a uvádza sa v prípade, že nie je totožný s dátumom jej vydania. Jazyk, v ktorom je publikovaný text normy je uvedený skratkami (cs - čeština. de -nemčína, en - angličtina, fr - francúzština, sk - slovenčina).

1. **Zmeny noriem**

Zmeny sú označené číslom a ďalej číslom a ročníkom Vestníka ÚNMS SR, v ktorom boli vyhlásené.

1. **Medzinárodná klasifikácia noriem ICS**

ICS, ako hierarchická klasifikácia, pozostáva z troch úrovní. 1. úroveň obsahuje 41 tried (od 01 po 99), ktoré zodpovedajú jednotlivým oblastiam pôsobnosti technickej normalizácie. Každá trieda má dvojmiestnu číselnú notáciu, napr.: 07 - Prírodné vedy. 2. úroveň pozostáva z 351 skupín. Notáciu skupiny tvorí notácia triedy a trojmiestne číslo skupiny vzájomne oddelené bodkou, napr.: 07.100 -Mikrobiológia. 3. úroveň pozostáva zo 127 podskupín. Notáciu podskupiny tvoria notácie predchádzajúcich dvoch úrovní a dvojmiestne číslo tretej úrovne (podskupiny) vzájomne oddelené bodkou, napr.: 07.100.30 - Mikrobiológia potravín.