**STN Online licenčné podmienky**

**Všeobecné podmienky poskytovania prístupu k službe STN-online**  
  
Slovenské technické normy a technické normalizačné informácie sú chránené zákonom č. 60/2018 Z. z. o technickej normalizácii.  
  
Podmienky pre využívanie tohto prístupu sú nasledovné:  
  
Užívateľ súhlasí a berie na vedomie, že:  
  
- STN alebo ich časti nesmú byť podľa § 14 ods. 2 a 3 zákona č. 60/2018 Z. z. o technickej normalizácii rozmnožované alebo rozširované bez súhlasu ÚNMS SR;  
- ÚNMS SR je výhradným poskytovateľom  STN na území Slovenskej republiky;  
- STN vo formáte PDF sú umiestnené na WWW serveri poskytovateľa;  
- prístup k PDF súborom je zabezpečený prostredníctvom protokolu http, resp. https, a podlieha autentifikácii, pričom autentifikáciou sa rozumie overenie identity registrovaného užívateľa pomocou kontroly pridelených prístupových údajov;  
- na ochranu PDF súborov sú použité technické prvky, ktoré zabraňujú neoprávnenému prístupu k STN, pričom systém ochrany vyžaduje prístup užívateľov na internet;  
- súbory je možné otvoriť priamo zo servera poskytovateľa alebo ich je možné stiahnuť na disk užívateľa a otvoriť v „offline režime", pričom výraz „offline režim" znamená, že počítač užívateľa nie je v danom okamihu pripojený na internet, a nie je pre neho dostupný server poskytovateľa; takto stiahnutý súbor je možné otvárať počas 30 dní odo dňa stiahnutia a uloženia súboru na disk užívateľa bez toho, aby bol počítač pripojený na internet; po uplynutí tejto doby je potrebné sa znovu pripojiť na internet, tým sa možnosť otvorenia súboru znovu obnoví;  
- prezeranie PDF súborov vyžaduje poskytovateľ použitie bezplatného softvéru Internet Explorer verzia 7 alebo vyššia (Mozilla Firefox 3.5 alebo vyššia), Acrobat Reader CZ/SK verzia 7, 8, 9, 10, 11/DC a inštaláciu zásuvného modulu (plugin) firmy File Open; potrebný software je možné stiahnuť zo servera poskytovateľa po prihlásení užívateľa do systému alebo priamo u výrobcu pluginu na stránke http://plugin.fileopen.com, podporovaný operačný systém je MS Windows Vista/ 7/8/10;  
- podmienkou prístupu každého užívateľa prijímateľa je súhlas s podmienkami používania služby STN-online, ktoré musí odsúhlasiť pri prvom prihlásení do služby STN-online.  
- za prístup s tlačou sa považuje možnosť jedného jednostranného vytlačenia celej normy v jednej tlačovej dávke pre 1 prístup.;  
- prístupovým menom do systému je e-mailová adresa užívateľa a prístupové heslo je generované systémom a rozosielané automaticky e-mailom;  
- prístup k službe STN-online je zabezpečený prostredníctvom zoznamu noriem STN, ktorý sa zobrazí na webovej stránke poskytovateľa prostredníctvom vyhľadávania.  
- môže prostredníctvom Acrobat reader otvárať stiahnuté súbory len na svojom základnom počítači, pričom pod pojmom základný počítač sa rozumie pracovná stanica na ktorej sa priamo otvárajú PDF súbory a ktorá neposkytuje sieťovú službu súbežného prístupu z viacerých počítačov;  
- má právo mať zaregistrovaný aj jeden záložný počítač pod tým istým prihlasovacím menom, pričom nesmie byť súbežne prihlásený na základnom a záložnom počítači;  
- nesmie vykonávať hromadné sťahovanie PDF dokumentov na svoj disk, pričom z dôvodu zamedzenia takejto činnosti je počet stiahnutí technicky obmedzený na 50 STN pre jedného užívateľa počas 1 dňa;  
- má právo používať sprístupnené STN na príslušnom počítači, ktorý si sám zvolí a na ktorom bude PDF súbory otvárať; a to tým, že na nich príslušný súbor PDF užívateľ prijímateľa otvorí; tým je počítač zaevidovaný do systému a ďalšie počítače už systém následne neakceptuje;  
- nesmie vykonávať žiadne kroky smerujúce k odstráneniu ochranných prvkov v PDF súbore, rovnako nesmie vykonávať žiadne kroky k dešifrovaniu PDF alebo iné činnosti k narušeniu systému a jeho ochrany;je povinný prístupové údaje uchovávať pred stratou alebo zneužitím.  
V prípade, ak dôjde k zmene hardvéru, programového vybavenia alebo nastavenia počítača užívateľa systému STN-online, ktoré vyžaduje nové zaregistrovanie počítača v systéme, užívateľ prostredníctvom prijímateľa požiada administrátora systému STN-online prostredníctvom e-mailu [shop\_pdf@normoff.gov.sk](mailto:shop_pdf@normoff.gov.sk) na strane poskytovateľa o odblokovanie svojho registrovaného počítača v systéme. Administrátor na strane prijímateľa odovzdá požiadavku administrátorovi systému STN-online na strane poskytovateľa, ktorý po posúdení oprávnenosti požiadavky uvoľní záznam v systéme. Užívateľ prijímateľa sa následne prihlási do systému STN-online na požadovanom počítači a otvorí príslušný PDF súbor. Takto opätovne zaregistruje nový počítač v systéme STN-online.